**Disgrifiad Swydd**

**Teitl Swydd**: Gweithiwr Pobl Ifanc y Gwasanaeth Gamblo

**Yn atebol i**: Uwch Swyddog y Gwasanaeth Gamblo

**Cyflog:**  Band 5

|  |
| --- |
| **Pwrpas y Swydd:**  Bod yn aelod o Dîm Gwasanaethau Trin Gamblo yr ARA.Ymgysylltu â phobl ifanc a gweithwyr proffesiynol sy'n wynebu pobl ifanc yn y rhanbarth dan sylw ynghylch gamblo problemus. Bydd y rôl yn cynnwys cynyddu sgiliau gweithwyr proffesiynol er mwyn gallu addysgu a siarad â phobl ifanc ynghylch niwed sy'n gysylltiedig â gamblo, ac i addysgu pobl ifanc ynghylch sut i gamblo yn gyfrifol, peryglon gamblo ac o le i gael cymorth os oes angen. Bydd y Gweithiwr Pobl Ifanc yn cyfrannu at dîm lleol a chenedlaethol o hwyluswyr brwdfrydig a chyfeillgar sy'n gweithio ar draws Prydain. |
| **Prif Ddyletswyddau a Chyfrifoldebau**  **Craidd**   * Sefydlu ac/neu atgyfnerthu enw da rhaglen Allgymorth Ieuenctid yr ARA mewn lleoliadau gwaith ieuenctid ar draws y rhanbarth. * Hyrwyddo, trefnu a chyflenwi sesiynau hyfforddi ar adnabod achosion o gamblo problemus a rhoi cyngor cryno i weithwyr proffesiynol sy'n wynebu pobl ifanc (ee, gweithwyr ieuenctid, athrawon, gweithwyr cymdeithasol) yn y rhanbarth. * Hyrwyddo, trefnu a chyflenwi gweithdai i bobl ifanc er mwyn meithrin gwybodaeth a'r gallu i feddwl yn feirniadol er mwyn sicrhau arferion gamblo mwy diogel ymhlith pobl ifanc 11-19 yn y rhanbarth. * Cadw cofnodion manwl gywir a darparu'r wybodaeth ystadegol sydd ei hangen   er mwyn cynorthwyo i gyflenwi a gwerthuso.   * Bod yn bwynt cyswllt i bobl â diddordeb ym mhrosiectau ARA i bobl ifanc yn   y rhanbarth.   * Bod yn aelod o'r tîm cyflenwi ar gyfer y rhaglen hon a mynychu cyfarfodydd y Grŵp Prosiect Allgymorth Ieuenctid bob chwarter, a chyfarfodydd timau eraill sy'n gweithio o bell fel bo'r angen, gan roi adborth ar eich rhanbarth ac awgrymiadau ynghylch sut i wella/ddiwygio'r cynnwys a'r strategaeth. * Cysylltu'n rheolaidd â'r Cydgysylltydd Ansawdd a Pherfformiad er mwyn sicrhau'r gwasanaeth mwyaf effeithiol o'r safon uchaf. * Deall cyfrifoldebau i Amddiffyn a Diogelu Plant, gan hyrwyddo llesiant plant a phobl ifanc yn gysylltiedig â'r holl gyngor, y gefnogaeth, yr ymyraethau a'r gwasanaethau a ddisgrifir uchod. |

|  |  |  |  |
| --- | --- | --- | --- |
| **Cyfathrebu a Chyfrifoldebau**     * Cyfathrebu mewn modd effeithiol, sensitif ac empathig â phobl ifanc o wahanol gefndiroedd, gan sicrhau bod y dull o ymarfer yn sensitif i anghenion amrywiol yr holl unigolion. * Cyfathrebu'n effeithiol a chynnal perthnasoedd gwaith cadarnhaol a chefnogol â chleientiaid, cydweithwyr a gweithwyr proffesiynol o gefndiroedd eraill. * Cydweithio â swyddogion a rhaglenni allgymorth eraill er mwyn sicrhau bod y sefydliadau lleol yn derbyn gwybodaeth o ansawdd uchel, a'r wybodaeth fwyaf priodol sy'n berthnasol i'w staff a'u cleientiaid.  |  |  |  | | --- | --- | --- | | * Hyrwyddo'r Rhaglen Allgymorth Ieuenctid, GamCare a gwasanaethau partner a chynnyrch a rhaglenni eraill sy'n cefnogi rhwydwaith partner GamCare, ac sy'n trafod gamblo problemus ar draws ystod o randdeiliaid rhanbarthol, a gweithredu fel pwynt cyfeirio i wasanaethau lleol sy'n ceisio datblygu eu gwybodaeth a'u dealltwriaeth o'r mater. * Cysylltu'n uniongyrchol â gwasanaethau lleol yr ARA yn y rhanbarth a sicrhau bod y llwybr atgyfeirio i'r gwasanaeth yn cael ei egluro wrth hyfforddeion a bod hyfforddeion yn ei ddeall.   **I'w nodi**  Bydd y disgrifiad swydd hwn yn cael ei adolygu'n rheolaidd wrth i ofynion y swydd newid. Bydd unrhyw newidiadau'n cael eu trafod â deilydd y swydd.  Nid yw'r rhestr hon o ddyletswyddau a chyfrifoldebau'n gynhwysfawr, ac mae'n bosibl y bydd angen i ddeilydd y swydd gyflawni dyletswyddau eraill sydd o fewn graddfa'r swydd, drwy drafodaeth â'r arweinydd tîm.   |  | | --- | |  | |  | | |

**Manyleb y Person: Gwybodaeth, Profiad a Sgiliau**

***Hanfodol***

*Cymwysterau*

* Gweler “dymunol”

*Profiad*

* Profiad o gyflwyno deunydd hyfforddi
* Profiad o hyrwyddo gwasanaethau ac ennyn diddordeb cynulleidfaoedd penodol
* Profiad o weithio gyda phobl ifanc neu mewn lleoliadau ieuenctid
* Profiad o hyrwyddo rhaglenni ac o ddangos awdurdod ac arbenigedd

*Sgiliau*

* Sgiliau hwyluso rhagorol
* Sgiliau siarad cyhoeddus a chyflwyno rhagorol
* Sgiliau TG rhagorol, gan gynnwys mewnbynnu data
* Y gallu i sefydlu a chynnal perthnasoedd allanol da â thrydydd partïon
* Prawf o hunangymhelliant, yn hyderus ac yn gallu datblygu, asesu a gwerthuso gwahanol opsiynau prosiect
* Y gallu i weithredu fel llysgennad y rhaglen ar draws gwahanol leoliadau a rhanddeiliaid
* Diddordeb gwirioneddol mewn gweithio gyda phobl ifanc ac mewn creu newid cadarnhaol yn y gymuned
* Y gallu i fabwysiadu ymagwedd anfeirniadol at gamblo, gamblo problemus a'r rhai sy'n profi hynny

***Dymunol***

* Cymhwyster Gwaith Ieuenctid
* Cymhwyster hyfforddi
* Dealltwriaeth gyffredinol o gaethiwed
* Dealltwriaeth o achosion gamblo problemus
* Profiad o weithio gyda phobl y mae caethiwed yn gyffredinol neu gamblo problemus yn effeithio arnynt